Met n'eo ket pep tra ! Lakaet 'vez ar poelladoù-se dindan un aotre ispisial, anvet GNU General Licence. Pa vez strizh-kenañ aotreoù an embregerezhioù all (gallout a  rit implijout ma foellad ha reiñ arc'hant din), e c'hellit ober kalz muioc'h a draoù gant ar re dindan un aotre GNU ! Dieub oc'h da vidouilhañ ar poellad forzh-pegement, da reiñ anezhañ, da brestiñ anezhañ, hag all... Ar redi nemetañ a zo mirout ar frazenn a lavar emañ ar poellad dindan aotre GNU.